open-index/open-wikipedia-markdown huggingface dataset:
காபி பிரின்ஸ்

**காபி பிரின்ஸ்** இது ஒரு தென் கொரியா நாட்டு காதல் நகைச்சுவை தொலைக்காட்சி தொடர் ஆகும். இந்த தொடரை லீ யூன்-ஜுங் என்பவர் இயக்கியுள்ளார். இந்த தொடரில் யூன் ஐன்-ஹே, கோங் யூ, லீ சன்-க்யூன், ச்சே ஜுங்-அன், கிம் சாங்-வான், கிம் டொங்க்-வூக், கிம் ஜே-வூக் உள்ளிட்ட பலர் நடித்துள்ளனர்.

இந்த தொடர் 2 ஜூலை 2007ஆம் ஆண்டு முதல் 28 ஆகஸ்ட் 2007ஆம் ஆண்டு வரை தென் கொரியா நாட்டு நேரப்படி திங்கள் மற்றும் செவ்வாய் இரவு 21:55 மணிக்கு ஒளிபரப்பாகி 17 அத்தியாயங்களுடன் நிறைவடைந்தது.

## தமிழில்
இந்த தொடரை தமிழ் மொழியில் கே-தொடர்கள் என்ற பெயரில் மொழி மாற்றம் செய்யப்பட்டு 14 அக்டோபர் முதல் 14 நவம்பர் 2014ஆம் ஆண்டு வரை திங்கள் முதல் வெள்ளி வரை தினமும் இரவு 7:00 மணிக்கு புதுயுகம் தொலைக்காட்சியில் ஒளிபரப்பானது.

## நடிகர்கள்
* யூன் ஐன்-ஹே
* கோங் யூ
* லீ சன்-க்யூன்
* ச்சே ஜுங்-அன்
* கிம் சாங்-வான்
* கிம் டொங்க்-வூக்
* கிம் ஜே-வூக்

## வெளி இணைப்புகள்
* ''The 1st Shop of Coffee Prince'' MBC official website 
* 

பகுப்பு:முன்குவா ஒலிபரப்பு கார்ப்பரேஷன் தொலைக்காட்சி நிகழ்ச்சிகள்
பகுப்பு:தென் கொரியா நாடகத் தொலைக்காட்சி தொடர்கள்
பகுப்பு:கொரிய மொழித் தொலைக்காட்சி நிகழ்ச்சிகள்
பகுப்பு:2007 இல் தொடங்கிய தென் கொரிய நாட்டுத் தொலைக்காட்சி நிகழ்ச்சிகள்
பகுப்பு:தென் கொரிய காதல் நகைச்சுவை தொலைக்காட்சி தொடர்கள்
பகுப்பு:கொரியன்-தமிழ் மொழிபெயர்ப்பு தொலைக்காட்சி நாடகங்கள்
பகுப்பு:2007 இல் நிறைவடைந்த தென் கொரிய நாட்டுத் தொலைக்காட்சி நிகழ்ச்சிகள்
பகுப்பு:புதுயுகம் தொலைக்காட்சி நாடகங்கள்‎
ஜெய் ஹிந்த்

**ஜெய் ஹிந்த்** அல்லது **ஜெய் இந்த்** (Jai Hind) (),  இந்திய விடுதலை இயக்க காலத்தில், அடிமைப்பட்ட கால இந்திய மக்களின் மனதில் நாட்டுப் பற்றை விதைக்கவும்,  விடுதலை வேட்கையை வளர்க்கவும்,  இந்திய விடுதலைப் போராட்ட வீரர்களால், பொது மேடைகளிலும், செய்தித் தொடர்புகளிலும், "ஜெய் ஹிந்த்" என்ற இந்தியாவின் வெற்றிக்கான வீர முழக்கச் சொல் பயன்படுத்தப்பட்டது, *ஜெய் ஹிந்த்* என்பதன் பொருள் **வெல்க இந்தியா** என்பதே.  **இந்தியா நீடுழி வாழ்க** என்ற பொருளிலில் பயன்படுத்தப்படுகிறது.**இந்தியாவுக்கு வெற்றி** (*Jai Hindustan Ki*) என்பதன் சுருக்கமே *ஜெய் ஹிந்த்* எனும் சொல்லாகும். இந்த வெற்றி முழக்கச் சொல், செண்பகராமன் பிள்ளை என்பவரால் முதன் முதலில் முழக்கமிடப்பட்டது.

இந்தியா விடுதலை அடைந்த நாளான ஆகஸ்டு 15, 1947இல்,  அனைத்து அஞ்சல்களில் *ஜெய் ஹிந்த்* என்ற வெற்றி முழக்கச் சொல் முத்திரையாகப் பதிக்கப்பட்டது. 

அனைத்து அகில இந்திய வானொலி நிலையங்களின், நிகழ்ச்சிகளின் இறுதியில் *ஜெய் ஹிந்த்*  என்ற வெற்றி முழக்கச் சொல்லைக் கூறி முடிப்பர்.

1947இல் நடந்த பிரித்தானிய அரசி எலிசபத் – பிலிப் திருமணத்திற்கு, மகாத்மா காந்தி தன் கையால்,  *ஜெய் ஹிந்த்*  என்ற வெற்றி முழக்கச் சொல்லைப் பின்னிய சால்வையை அன்பளிப்பாக அனுப்பி வைத்தார்.

இன்று வரை, ஜெய் இந்த் மற்றும் வந்தே மாதரம் என்பது இந்தியர்கள் தங்கள் நாட்டுப்பற்றை வெளிப்படுத்தும் ஒரு முழக்கமாக கருதப்படுகிறது.

## மேற்கோள்கள்

பகுப்பு:இந்திய விடுதலைப் போராட்டம்
பகுப்பு:மேற்கு வங்காளத்தின் வரலாறு
பகுப்பு:இந்திய தேசிய ராணுவம்
பகுப்பு:இந்திய அரசியல் முழக்கங்கள்
பகுப்பு:இந்தி சொற்களும் சொற்றொடர்களும்
பேகம்பேட்டை விமான நிலையம்

**பேகம்பேட் விமான நிலையம்** (*Begumpet Airport*) என்பது ஹைதராபாத் நிஜாம் காலத்தில் ஹைதராபாத் நகரில் 1937இல் துவக்கப்பட்ட பழைய விமான நிலையமாகும். தற்பொழுது இந்த விமான நிலையம் ராணுவப் பயன்பாட்டில் உள்ளது. இங்கு இந்திய வான் படையின் விமான தளமும்,  ராஜீவ்  காந்தி ஏவியேஷன் அகாடமியும் தற்பொழுது செயல்பட்டு வருகிறது. மார்ச் 23, 2008 ஆம் ஆண்டு ராஜீவ் காந்தி சர்வதேச விமான நிலையம் துவங்கப்படும் வரை பேகம்பெட் விமான நிலையமே உள்நாட்டு மற்றும் சர்வதேச விமான நிலையமாகச் செயல்பட்டு வந்தது.

## மேற்கோள்கள்


## வெளி இணைப்புகள்
* Photos of Hyderabad Airport at Begumpet on HyderabadPlanet.com 
* Hyderabad Airport  at Airports Authority of India web site
* New Hyderabad Airport
* New Hyderabad Airport 
* A Complete information of  Hyderabad 
* Hyderabad International Airport – HYDintlAirport.com 

பகுப்பு:இந்திய வானூர்தி நிலையங்கள்
பகுப்பு:இந்திய வான்படைத் தளங்கள்
மும்மெத்தில் ஆர்த்தோபார்மேட்டு

**மும்மெத்தில் ஆர்த்தோபார்மேட்டு** *( Trimethyl orthoformate )* என்பது ஒரு எளிய ஆர்த்தோயெசுத்தர் ஆகும். கரிமத் தொகுப்பு வினைகளில் இது முகவராக பயன்படுத்தப்படுகிறது. இவ்வகைக் கரிமத் தொகுப்பு வினையில் இச்சேர்மம்  ஆல்டிகைடுகளுக்குரிய பாதுகாப்பு குழுவை அறிமுகம் செய்கிறது. ஆல்டிகைடும் மும்மெத்தில் ஆர்த்தோபார்மேட்டும் வினைபுரிவதால் அசிட்டால் விளைகிறது. பொதுவான வினைகளில் இந்த அசிட்டால்களை தொடர்ந்து அசிட்டால்களாகவே  பாதுகாக்காமல் ஐதரோகுளோரிக் அமிலத்தைப் பயன்படுத்தி மீண்டும் ஆல்டிகைடுகளாக மாற்றிக்கொள்ள இயலும்.

ஐதரசன் சயனைடு மற்றும் மெத்தனால் வினைபுரிவதன் மூலம் மும்மெத்தில் ஆர்த்தோபார்மேட்டு தயாரிக்கும் தொகுப்பு முறை தொழிற் சாலைகளில் பின்பற்றப்படுகிறது.

மீத்தாக்சிமெத்திலீன் தொகுதிகளை உருவாக்கும் பயனுள்ள அடிப்படைப் பொருளாகவும் பல்லினவகை வளையங்களை உருவாக்கவும் மும்மெத்தில் ஆர்த்தோபார்மேட் பயனுள்ளதாக உள்ளது. மின்னணு அடிமூலக்கூறுடன் ஒரு பார்மைல் தொகுதியை அறிமுகப்படுத்தவும் இச்சேர்மம் உபயோகமாகிறது. உதாரணமாகப் பல தொடர்வினைகளில் பங்கேற்கும் R-NH-CHO என்ற ஆல்டிகைடு உருவாக RNH2 வை அறிமுகப்படுத்துகிறது. பூசணக்கொல்லிகள் அசோசைசிடிரோபின் மற்றும் பைகோசிடிரோபின், சிலவகை புளோஆக்சின் வகை பாக்டீரியா எதிர்ப்பு மருந்துகள், பலவகை மருந்துவகை இடைநிலைப் பொருட்கள் தயாரிக்கவும் மும்மெத்தில் ஆர்த்தோபார்மேட் உதவுகிறது.

## மேற்கோள்கள்

## இவற்றையும் காண்க
 பின்னெர் வினை

பகுப்பு:ஆர்த்தோ எசுத்தர்கள்
பகுப்பு:மெத்தில் எசுத்தர்கள்
பகுப்பு:கரிம வேதியியல் வினையாக்கிகள்
இலித்தியம் இரும்பு பாஸ்பேட் மின்கலம்

**இலித்தியம் இரும்பு பாஸ்பேட் மின்கலம்**( LiFePO4)மறுமின்னுாட்டத்திற்கு ஏற்ற மின்கல வகையைச்சார்ந்தது. இது  இலித்தியம் அயனி மின்கலத்தின் ஒரு வகையாகும். இதில் இலித்தியம் இரும்பு பாஸ்பேட் எதிர்மின் வாய் பொருளாக செயல்படுகிறது. இது மற்ற மின்கலன்களைக் காட்டிலும் நீண்ட ஆயுட்காலமும், பாதுகாப்பானதாகவும் விளங்குகிறது. இ.இ.ப மின்கலம் மின்னூர்திகளிலும் மின் காப்பு கருவிகளிலும் முதன்மையாகப் பயன்படுத்தப்படுகிறது

## மேற்கோள்கள்

பகுப்பு:இலித்தியம் சேர்மங்கள்
பகுப்பு:வனேடியம்
டிரையீத்தைல் ஆர்த்தோபார்மேட்டு

**டிரையீத்தைல் ஆர்த்தோபார்மேட்டு** (*triethyl orthoformate*) என்பது ஒர் ஆர்த்தோஎசுத்தர் வகைச் சேர்மம் ஆகும். இதனுடைய மூலக்கூறு வாய்பாடு C7H16O3 ஆகும்.  சந்தையில் வணிகரீதியாகவும் இது கிடைக்கிறது. ஐதரசன் சயனைடு மற்றும் எத்தனால் இரண்டும் வினைபுரிவதன் மூலம் டிரையீத்தைல் ஆர்த்தோபார்மேட்டு தயாரிக்கும் தொகுப்பு முறை தொழிற் சாலைகளில் பின்பற்றப்படுகிறது . 

சோடியம் ஈத்தாக்சைடை குளோரோஃபார்ம் உடன் வினைப்படுத்தியும் டிரையீத்தைல் ஆர்த்தோபார்மேட்டைத் தயாரிக்க முடியும்:

: CHCl3 + 3 Na + 3 EtOH &rarr; HC(OEt)3 + 3/2 H2 + 3 NaCl

டிரையீத்தைல் ஆர்த்தோபார்மேட்டு போட்ராக்சு – சிச்சிபாபின் ஆல்டிகைடு தொகுப்புவினையில் பங்கேற்கிறது: 

எடுத்துக்காட்டு :

## மேற்கோள்கள்


## இவற்றையும் காண்க
* டிரையீத்தைல் ஆர்த்தோஅசிட்டேட்டு
* டிரைமீத்தைல் ஆர்த்தோபார்மேட்டு

பகுப்பு:ஆர்த்தோ எசுத்தர்கள்
போட்ராக்சு – சிச்சிபாபின் ஆல்டிகைடு தொகுப்புவினை

**போட்ராக்சு – சிச்சிபாபின் ஆல்டிகைடு தொகுப்புவினை** (*Bodroux–Chichibabin aldehyde synthesis*) என்பது கிரின்யார்டு கரணியை ஒரு கார்பன் அதிகம் கொண்ட ஆல்டிகைடாக மாற்றும் வினையாகும்.

350px|போட்ராக்சு – சிச்சிபாபின் ஆல்டிகைடு தொகுப்புவினை

கிரின்யார்டு கரணி டிரைஈத்தைல் ஆர்த்தோபார்மேட்டுடன் வினைபுரிந்து அசிட்டாலைக் கொடுக்கிறது. பின்னர் அசிட்டால் ஆல்டிகைடாக நீராற்பகுப்பு அடைகிறது. எடுத்துக்காட்டு n-எக்சனால்:

800px|center|thumb|போட்ராக்சு – சிச்சிபாபின் எக்சனால்

## மேற்கோள்கள்

*
*
*
*
*

## இவற்றையும் காண்க
*போவியால்ட்டு ஆல்டிகைடு தொகுப்பு
*டஃப் வினை

பகுப்பு:கரிம-கரிமப் பிணைப்பு உருவாகும் வினைகள்
பகுப்பு:பெயர் வினைகள்
பகுப்பு:பார்மைலேற்ற வினைகள்
எஸ். வி. வெங்கட்ராமன்

**சோ. வ. வெங்கட்ராமன்** (25 ஏப்ரல் 1911 – 7 ஏப்ரல் 1998) தமிழ்த் திரையுலகில் குறிப்பிடத்தக்க இசையமைப்பாளராக விளங்கியவர். நடிகராகவும், பாடகராகவும் தமிழ்த் திரைப்படங்களில் தனது பங்களிப்பினைத் தந்தவர். இருநூறுக்கும் மேற்பட்ட தமிழ், தெலுங்கு, கன்னடம், மலையாளம் மற்றும் இந்தி மொழித் திரைப்படங்களுக்கு இவர் இசையமைத்தார்.

## இசையமைத்த தமிழ்த் திரைப்படங்கள்
# சகுந்தலை (1940)
# கண்ணகி (1942)
# ஹரிச்சந்திரா, (1944)
# மீரா (1945)
# கிருஷ்ணபக்தி (1948)
# கோகுலதாசி (1948)
# நவஜீவனம் (1949)
# லைலா மஜ்னு (1950)
# இதய கீதம் (1950)
# பாரிஜாதம் (1950)
# வனசுந்தரி (1951)
# மனிதன் (1953)
# இரும்புத்திரை (1960)
# அறிவாளி (1963)
# கண்ணன் கருணை (1971)
# இதய கீதம்
# ஒன்றே குலம்
# கண்ணின் மணிகள்
# நன்னம்பிக்கை
# பணக்காரி
# பரஞ்சோதி
# பானை பிடித்தவள் பாக்கியசாலி
# மகாமாயா
# மாமன் மகள்
# வால்மீகி
# ஸ்ரீ முருகன்

## உசாத்துணை
* 
* 
* 
* 
* 
* Tunesmith of many dimensions

## வெளியிணைப்புகள்
* எஸ். வி. வெங்கட்ராமன் இசையமைத்த திரைப்படப் பாடல்களின் பட்டியல்
*Tamil article on S. V. Venkatraman
*S. V. VENKATRAMAN
*

பகுப்பு:1911 பிறப்புகள்
பகுப்பு:1998 இறப்புகள்
பகுப்பு:தமிழ்த் திரைப்பட இசையமைப்பாளர்கள்
பகுப்பு:தமிழ்த் திரைப்பட நடிகர்கள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:திண்டுக்கல் மாவட்ட மக்கள்

பகுப்பு:தமிழ்நாட்டுத் திரைப்பட நடிகர்கள்
பகுப்பு:தமிழ்நாட்டுப் பாடகர்கள்
அவியல்

**அவியல்** என்பது உணவுக்கு துணைப்பொருளாக பயன்படும் ஒரு கூட்டுவகையாகும். இது தென் தமிழக மாவட்டமான கன்னியாகுமரி, திருநெல்வேலி மற்றும் கேரளத்தின் பிரசித்திப் பெற்ற கூட்டுவகையாகும்.

## புராணக் கதை
*அவியல்* பாண்டவ சகோதரர்களுள் ஒருவரான 'வீமனால்'(பீமா) முதலில் கண்டுபிடிக்கப்பட்டது எனக் கருதப்படுகிறது. விராட பருவத்தின் பொழுது விராட மன்னனின் அரண்மனையில் சமையல்காரனாக பணியில் சேர்ந்த பல்லவிற்கு(வீமனின் மறுபெயர்) முதலில் சமைக்கத்தெரியாது. ஆயினும் அவர் சமையலறையிலிருந்த பல காய்கறிகளை ஒன்றாக வெட்டி, அவற்றை துருவிய தேங்காயுடன் சேர்த்து கொதிக்கவைத்து அவியலை தயார் செய்தார். வேறு சிலக் கதைகளில், விராட மன்னனின் அரண்மனைக்கு ஒரு சமயம் எதிர்பாராத விருந்தினர்கள் சிலர் வந்தனர் என்றும், அவர்களுக்கு உணவு பரிமாற பீமன் பணிக்கப்பட்டார், ஆனால் தனிப்பட்ட காய்கறி கொண்டு உணவினை தயாரிக்க போதுமான காய்கறிகள் சமையலறையில் இல்லை, அதனால் பீமன் கிடைத்த காய்கறிகள் அனைத்தையும் பயன்படுத்தி புதிய உணவினை தயார் செய்தார் என்றும் அதன் பெயரே அவியல் எனக் கருதப்படுகிறது.

மற்றொரு கதையில் கௌரவர்கள் வீமனுக்கு நஞ்சு கொடுத்து கை, கால்களை கட்டி கங்கையில் போட்டுவிட்டனர். சில நாட்கள் கழித்தும் வீமன் கிடைக்காததால் இறுதிச் சடங்கு செய்ய முடிவு செய்யப்பட்டது, ஆனால் நாகர்களின் துணை கொண்டு கங்கையிலிருந்து மீண்டு வந்தார் வீமன், அதனால் இறுதி சடங்கில் அர்ப்பணம் செய்யப்படவிருந்த உணவு வகைகளைத் தயாரிப்பதை நிறுத்தினர். ஆனால் உணவுப் பிரியரான வீமன் சமையலறையில் இருந்த அனைத்து காய்கறிகளையும் வீணாக்காமல் தயாரித்த உணவே அவியல் ஆகும்.

மற்றொரு கதையில் கேரளாவின் திருவிதாங்கூர் நாட்டு அரசன் பெரும் விழா எடுத்தார், அதில் நாட்டிலுள்ள அனைவரும் கலந்து கொண்டதால் உணவுத்தட்டுப்பாடு வந்தது, சமையலறையில் வந்து பார்த்த அரசன், வீணாகப் போகும் நறுக்கிய காய்கறிகளின் துகள்களை கொண்டு உணவினை சமைக்க உத்தரவிட்டார், அதுவே அவியல் ஆகும்.

## தேவைப்படும் பொருள்கள்
சேனைக்கிழங்கு, கத்தரிக்காய், வாழைக்காய், வெள்ளரிக்காய், கேரட், தடியங்காய் (பூசணி|வெள்ளைப் பூசணி), புடலங்காய், முருங்கைக்காய், சீனி அவரைக்காய் (கொத்தவங்காய்), மிளகாய், தேங்காய், மஞ்சள்தூள், பூண்டு, புளி.

## செய்முறை
காய்கறிகளை சிறியதாக நறுக்கி தண்ணீர் ஊற்றி வேக வைக்க வேண்டும். தேங்காய் துருவி மிளகாய், மஞ்சள்தூள்,சீரகம், பூண்டு சேர்த்து இலேசாக அரைக்க வேண்டும். வாணலியில் எண்ணெய் ஊற்றி, வேகவைக்கப்பட்ட காய்கறிகளை போட வேண்டும். பின்னர் அரைத்த தேங்காய்க் கலவையை இதனுடன் சேர்க்க வேண்டும். இதனுடன் தேவையான உப்பு மற்றும் புளிக்கரைசல் (அல்லது) தயிர் சேர்த்து தேங்காய் எண்ணெய் கொண்டு கிளறி சில நிமிடங்கள் கழித்து இறக்கிவிடவேண்டும். 

## உசாத்துணை
* அவியல் செய்யும் ஒரு முறை

பகுப்பு:உணவுகள்
பகுப்பு:தமிழர்_சமையல்
பகுப்பு:கேரள சமையல்
ஒப்புரவு (அருட்சாதனம்)

**ஒப்புரவு அல்லது பாவ மன்னிப்பு** (*confession *) என்பது கத்தோலிக்க திருச்சபைகளில் வழங்கப்படும் ஏழு அருட்சாதனங்களில் ஒன்று. பாவம் செய்வதால் கடவுளுக்கும் மனிதருக்கும் இடையே ஏற்படும் விரிசலை நீக்கும் அருட்சாதனம் *பாவமன்னிப்பு* அல்லது *ஒப்புரவு அருட்சாதனம்* என்று அழைக்கப்படுகிறது. கடவுள் சார்பாக வீற்றிருக்கும் பாதிரியாரிடம் நமது பாவங்களை அறிக்கையிட்டு அதற்கு அவர் கூறும் பரிகாரங்களை செய்ய வேண்டும். ஒப்புரவு அருட்சாதனம் குணமளிக்கும் அருட்சாதனங்களில் முதலாவது அருட்சாதனம் ஆகும்.

## செய்யும் முறை
*செய்த பாவங்களை நினைத்து பார்த்து மனம் வருந்துதல்
*இனிமேல் இது போன்ற பாவங்களை செய்வதில்லை என உறுதி எடுத்தல்
*குருவிடம் பாவங்களை அறிக்கையிடல்
*குருதரும் பரிகாரங்களை செய்தல்

## உசாத்துணைகள்
பாவ சங்கீர்த்தனம் செய்யும் முறை
பாவ சங்கீர்த்தனம் 

பகுப்பு:அருட்சாதனங்கள்
பகுப்பு:கத்தோலிக்க திருச்சபை
டஃப் வினை

கரிம வேதியியலில் **டஃப் வினை** (*Duff reaction*) அல்லது **எக்சாஅமீன் அரோமாட்டிக் பார்மைலேற்றம்** (*hexamine aromatic formylation*) என்னும் பார்மைலேற்ற வினை பொதுவாக எக்சா அமீனை பார்மைல் கார்பன் அளிக்கும் மூலமாகக் கொண்டு தொகுப்பு முறையில் பென்சால்டிகைடுகள் தயாரிக்கப் பயன்படுத்துகின்றனர். பர்மிங்காம் நகரிலுள்ள தொழில் நுட்பக் கல்லூரியில் 1920 – 1950 காலகட்டத்தில் வேதியியலாளாராக இருந்த சேம்சு கூப்பர் டஃப் இதைக் கண்டறிந்ததால், ட்ஃப் வினையென்று அவர் பெயரால் இவ்வினை அழைக்கப்படுகிறது.

இலத்திரன்கவர் அரோமாட்டிக் பதிலீட்டு வினையான இவ்வினையில் இமீனியம் அயனி (CH2+NR2) இலத்திரன்கவர் சிறப்பினமாகச் செயல்படுகிறது. இவ்வினையின் முதல் படியில் இமீனியம் வினைவிளை பொருளாக உருவாகிறது. அடுத்தநிலையில் இது நீராற்பகுப்பு அடைந்து ஆல்டிகைடாக மாறுகிறது. வினைவழிமுறை கீழே தரப்பட்டுள்ளது. பீனால் போன்ற பதிலீடு செய்யப்பட்ட வலுவான இலத்திரன் வழங்கிகள் அரோமாட்டிக் வளையத்தில் இருக்கவேண்டும் என்பதே இவ்வினைக்கான முக்கியமான தேவையாகும். இலத்திரன் வழங்கும் பதிலியின் ஆர்த்தோ நிலையில் பார்மைலேற்றம் பெரும்பாலும் நிகழ்கிறது. இல்லையெனில் ஆர்த்தோ நிலை மூடப்பட்டு பாரா நிலையில் பார்மைலேற்றம் நிகழ்கிறது.

3,5 டை-டெர்ட்-பியூட்டைல் சாலிசிலால்டிகைடு தயாரிக்கப்படும் தொகுப்புவினை இதற்குரிய எடுத்துக்காட்டாகும்:.

மற்றும் தொகுப்புமுறையில் சிரிங்கால்டிகைடு தயாரித்தல் :

## டஃப் வினைக்கான வினை வழிமுறை

எக்சாமீன் , வினையின் முதல் படியாக அரோமாட்டிக் அடி மூலக்கூறுக்கு தொடர்ச்சியான சமநிலை வினைகள் வழியாக மீத்தைன் தொகுதியை வழங்குகிறது. இதன் விளைவாக இமினியம் இடைநிலைச் சேர்மம் தோன்றுகிறது. ஆரம்பநிலையில், பென்சைலமின் சேர்மத்தின் ஆக்சிசனேற்ற நிலையில் அரோமாட்டிக் வளையம் மேலும் கூடுவதால் இடைநிலைச் சேர்மம் உருவாகிறது. மூலக்கூறிடை ஒடுக்க ஏற்ற வினையின் விளைவாக ஆல்டிகைடின் ஆக்சிசனேற்ற நிலையில் பென்சைல் வகை கார்பன் உயர்கிறது. இறுதிநிலையில் தண்ணீரின் அமில நீராற்பகுப்பு வழியாக இவ்வினைக்குத் தேவையான ஆக்சிசன் வழங்கப்படுகிறது.

## மேற்கோள்கள்

## இவற்றையும் காண்க
* போவியால்ட்டு ஆல்டிகைடு தொகுப்பு
* போட்ராக்சு – சிச்சிபாபின் ஆல்டிகைடு தொகுப்புவினை
* ரீமர் - டைமான் வினை
* சோமலெட் வினை
* வில்சிமெயர் - ஆக்கு வினை

பகுப்பு:கூட்டு வினைகள்
பகுப்பு:பெயர் வினைகள்
பகுப்பு:பார்மைலேற்ற வினைகள்
எழுத்துத் தமிழ்

**எழுத்துத் தமிழ்** என்பது, எழுதுவதற்காகப் பயன்படுத்தப்படும் தமிழின் வகை ஆகும். இது பேச்சுத் தமிழில் இருந்து வேறுபடுகின்றது. பேச்சுத் தமிழ் இடத்துக்கு இடமும், காலத்துக்குக் காலமும் வேறுபட்டுக் காணப்படுகிறது. ஆனால், எழுத்துத் தமிழ், எல்லாத் தமிழரும் புரிந்துகொள்ளக்கூடிய வகையில் தரப்படுத்தப்பட்டது. எழுத்துத் தமிழ், பேச்சுத் தமிழைப்போல் விரைவாக மாற்றம் அடைவதில்லை. இதனால், பல நூற்றாண்டுகளுக்கு முன்னர் எழுதப்பட்ட நூல்களையும் இன்றும் வாசித்துப் புரிந்துகொள்ள முடிகிறது.

எழுத்துத் தமிழ் பெரும்பாலும், பல்வேறு வட்டார வழக்குகளைப் பேசுகிறவர்களும் புரிந்துகொள்ளக்கூடிய தகுமொழி (Standard Language) எனப்படும் பொதுத்தமிழை ஒட்டியே அமைந்திருக்கும். எழுதுவதற்கு மட்டுமன்றி, மேடைப்பேச்சு, சிலவகை நாடகங்கள் போன்றவற்றிலும் எழுத்துத் தமிழ் போன்றே பேசுவது உண்டு. அதேவேளை, எழுத்துத் தமிழிலும் சில காரணங்களுக்காக வட்டார வழக்குத் தமிழ் இடம்பெறுவதுண்டு. குறிப்பாகக் கதை எழுதுபவர்கள், கதை மாந்தர்களை அவர்களுடைய பின்னணியில் காட்டுவதற்காக இவ்வாறு எழுதுவர்.

## குறிப்புகள்

## உசாத்துணைகள்

பகுப்பு:மொழியியல்
மக்கள் பூங்கா,சென்னை

**மக்கள் பூங்கா** (*People's Park*) சென்னையில் இருக்கும் பழமையான பூங்காக்களுள் ஒன்றாகும். இது 1859 மற்றும் 1861 ஆம் ஆண்டுக்கு இடைப்பட்ட காலத்தில் உருவாக்கப்பட்டது. 1985 ஆம் ஆண்டு மெட்ராஸ் உயிரியல் பூங்கா வண்டலூருக்கு மாற்றப்படும் முன் இங்குதான் செயல்பட்டது. 
## மேற்கோள்கள்

** 

பகுப்பு:சென்னை பூங்காக்கள்
கேன்டர்பரி நகரின் அன்சலேம்

**கேன்டர்பரி நகரின் புனித அன்சலேம்** (*Anselm of Canterbury*) அல்லது **பெக்கின் புனித அன்சலேம்** (*Anselm of Bec*, ; &nbsp;– 21 ஏப்ரல் 1109) என்பவர் புனித ஆசிர்வாதப்பர் சபை துறவியும், மெய்யியலாளரும், கேன்டர்பரி நகரின் பேராயராக 1093 முதல் 1109 வரை இருந்தவரும் ஆவார். கடவுளின் இருப்பினை நிறுவ உள்ளிய வாதத்தினை (Ontological argument) முதன் முதலில் கையாண்டவர் இவர் ஆவர். தனது 27ஆம் அகவையில் பெக் ஆதீனத்தில் துறவியாக இணைந்த இவர், அவ்வாதீனத்தின் தலைவராக 1079இல் தேர்வானார். இங்கிலாந்தின் அரசர் இரண்டாம் வில்லியமின் ஆட்சியின்போது இவர் கேன்டர்பரி நகரின் பேராயராக நியமிக்கப்பட்டார். பணியமர்த்தல் சர்ச்சையினால் முதலில் 1097 முதல் 1100 வரையிலும், பின்னர் 1105 முதல் 1107 வரையிலும் இவர் இங்கிலந்திலிருந்து நாடுகடத்தப்பட்டார். திருத்தந்தை பதினொன்றாம் கிளமெண்ட் 1720இல் ஒரு ஆணை ஓலையின் வாயிலாக இவரை  திருச்சபையின் மறைவல்லுநர் என அறிவித்தார். இவரின் விழாநாள் ஏப்ரல் 21 ஆகும்.

## மேற்கோள்கள்


பகுப்பு:1033 பிறப்புகள்
பகுப்பு:1109 இறப்புகள்
பகுப்பு:பெனடிக்டன் சபையினர்
பகுப்பு:கத்தோலிக்க மறைவல்லுநர்கள்
பகுப்பு:பிரான்சின் கிறித்தவப் புனிதர்கள்
சமவளவை உருமாற்றம்

கணிதத்தில் **சம அளவை உருமாற்றம்** (*isometry*) என்பது மெட்ரிக் வெளிகளுக்கு இடையேயான தூரம் மாறாமல் பாதுகாக்கும் கோப்பாகும்.

ஒரு மெட்ரிக் வெளியிலுள்ள உறுப்புகளை அதே அல்லது வேறொரு மெட்ரிக் வெளிக்கு,  மூல உறுப்புகளுக்கிடையே உள்ள தூரங்களும் ஒத்த எதிருரு உறுப்புகளுக்கிடையே உள்ள தூரங்களும் மாறாமல் இருக்குமாறு தொடர்புபடுத்தும் ஒரு வடிவவியல் உருமாற்றம் ஆகும்.  இரண்டு மற்றும் முப்பரிமாண  யூக்ளிடிய தளங்களில் அமைந்த இரு வடிவங்கள் ஒரு சம அளவை உருமாற்றத்தால் தொடர்புபடுத்தப்பட்டிருந்தால் அவ்வடிவங்கள் இரண்டும் சர்வசமமானவை. அவை ஒரு திட இயக்கத்தாலோ (பெயர்ச்சி அல்லது சுழற்சி) ஒரு திட இயக்கம் மற்றும் எதிரொளிப்பு இரண்டின் தொகுப்பாலோ தொடர்புபடுத்தப்பட்டிருக்கலாம்.

## வரையறை
*X* , *Y* ஆகிய இரு மெட்ரிக் வெளிகளின் மெட்ரிக்குகள் முறையே *d**X* , *d**Y*. 
கோப்பு ƒ : *X* → *Y* ஒரு சம அளவை உருமாற்றம் எனில்:  

:d_Y\left(f(a),f(b)\right)=d_X(a,b),  *a*,*b* ∈ *X*

சம அளவை உருமாற்றம் ஒரு உள்ளிடுகோப்பாகும்.

ஒரு முழுமையான சம அளவை உருமாற்றம்  (*global isometry*, *isometric isomorphism* *congruence mapping*)என்பது இருவழி சம அளவை உருமாற்றம் ஆகும். *X* என்ற மெட்ரிக் வெளியிலிருந்து , *Y*  எனும் மெட்ரிக் வெளிக்கு ஒரு இருவழி சம அளவை உருமாற்றம் இருந்தால், அவ்விரு மெட்ரிக் வெளிகளும் "சமஅளவை வெளிகள்" (*isometric*) எனப்படும்.  ஒரு மெட்ரிக் வெளியிலிருந்து அதே மெட்ரிக் வெளிக்கு அமையும் இருவழி சம அளவை உருமாற்றங்களின் கணம் அனைத்தும் சார்புகளின் தொகுப்பு செயலைப் பொறுத்து ஒரு குலமாக இருக்கும். அக்குலம் சமஅளவைக் குலம் என அழைக்கப்படும்.

## மேற்கோள்கள்

* Weisstein, Eric W. "Isometry." From MathWorld--A Wolfram Web Resource. http://mathworld.wolfram.com/Isometry.html

## மேலும் வாசிக்க
* F. S. Beckman and D. A. Quarles, Jr., *On isometries of Euclidean space*, Proc. Amer. Math. Soc., 4 (1953) 810-815.

பகுப்பு:சார்புகளும் கோப்புகளும்
பணியமர்த்தல் சர்ச்சை

**பணியமர்த்தல் சர்ச்சை** அல்லது **பணியமர்த்தல் போட்டி** என்பது நடுக் கால ஐரோப்பாவில் சுமார் 11ம் நூற்றாண்டு முதல் 12ம் நூற்றாண்டுவரை திருச்சபைக்கும் அரசுக்கும் இடையே நிகழ்ந்த சச்சரவினைக்குறிக்கும். திருச்சபையின் உயர் அதிகாரிகளான ஆயர்களையும், ஆதீனத்தலைவர்களையும் பணியமர்த்தும் அதிகாரம் திருத்தந்தைக்கா அல்லது நாட்டின் அரசருக்கா என்பது குறித்தே இச்சிக்கல் நடந்தது. 1122இல் புனித உரோமைப் பேரரசர் ஐந்தாம் ஹென்றி மற்றும் திருத்தந்தை இரண்டாம் கலிஸ்டஸுக்கும் இடையே நடந்த உடன்பாட்டினால் (Concordat of Worms) இச்சிக்கல் முடிவுக்கு வந்தது. இவ்வுடன்பாடு உலகுசார் அதிகாரத்தையும், ஆன்மீக அதிகாரத்தையும் பிரித்துக்காட்டி ஆயர்களை நியமிப்பதில் அரசருக்கு மிகவும் குறுகிய அதிகாரமே உள்ளது எனவும் திருத்தந்தைக்கே அவ்வதிகாரம் கடவுளின் பதில் ஆள் என்னும் முறையில் உள்ளது எனவும் நிலைநாட்டியது.

இச்சிக்கலானது முதலில் திருத்தந்தை ஏழாம் கிரகோரி (1072–85) மற்றும் புனித உரோமைப் பேரரசர் நான்காம் ஹென்றிக்கு (1056–1106) இடையே நிகழ்ந்தாலும், திருத்தந்தை இரண்டாம் பாஸ்கால் மற்றும் இங்கிலாந்தின் முதலாம் ஹென்றிக்கும் இடயே 1103 முதல் 1107 வரையிலும் நிகழ்ந்தது. இதன் தாக்கம் பிரான்சிலும் காணப்பட்டது.

## மேற்கோள்கள்


பகுப்பு:கத்தோலிக்க திருச்சபை
பிற்படுத்தப்பட்டவர்களில் மேல்நிலையினர் பொருளாதார சமூகவாய்ப்பு பெற்றவர்கள்

**பிற்படுத்தப்பட்டவர்களில் பொருளாதார சமூகவாய்ப்பு பெற்றவர்கள்** அல்லது **கிரீமிலேயர்** (Creamy Layer in OBC) என்பது இந்தியாவில் கல்வி மற்றும் செல்வ வளம் மிக்க பிற்படுத்தப்பட்ட வகுப்பைச் சேர்ந்தவர்களைக் குறிக்கும். தற்போதைக்கு எட்டு லட்சம் ஆண்டு வருமானத்திற்கு மேலுள்ள பிற்படுத்தப்பட்டவர்கள் மத்திய அரசாங்கத்தின் கல்வி மற்றும் இதர தொழில்முறை சலுகைகளைப் பெறத் தகுதி பெறமாட்டார்.

"பிற்படுத்தப்பட்டவர்களில் மேல்நிலையினர் பொருளாதாரச் சமூகவாய்ப்பு பெற்றவர்கள்" அல்லது *பசையடுக்கு* என்ற சொல் சதானந்தன்  கமிஷனால் 1971 ஆம் ஆண்டு அறிமுகம் செய்யப்பட்டது. சதானந்தன் கமிஷன் மேல் குறிப்பிட்ட பிரிவில் வரும் மக்களுக்கு இடஒத்துக்கீடு வழங்கக்கூடாது எனப் பரிந்துரை செய்தது.

## மத்திய வகைப்பாடு
நடுவண் நீதிமன்றம் செப்டெம்பர் 3, 1993 ஆம் ஆண்டு வெளியிட்ட குறிப்பின் படி அரசியலமைப்பு செயலர்களான ஜனாதிபதி, உயர் மற்றும் உச்ச நீதிமன்ற நீதிபதிகள், மத்திய மற்றும் மாநில அரசில் குறிப்பிட்ட நிலைக்கு மேல் பதவி வகிப்பவர்கள், படைப்பிரிவுகளில் கர்ணல் மற்றும் அதற்கு மேல் பதவி வகிப்பார்கள் ஆகியோரின் பிள்ளைகளுக்கு இடஒதுக்கீடு வழங்க கூடாது என அறிவித்தது. தொடர்ந்து மூன்று ஆண்டுகள் 8 இலட்சம் ரூபாய்க்கு மேல் குடும்பத்தின் ஆண்டு வருமானம் உடையவர்களும் பிற்படுத்தப்பட்டவர்களில் மேல்நிலையினர் பொருளாதார சமூகவாய்ப்பு பெற்றவர்கள் பிரிவின் கீழ் வகைபடுத்தப்படுகின்றனர்.. முன்னதாக 2004 ஆம் ஆண்டு வரை 4.5 லட்சமாக இருந்த உச்சவரம்பு, 2013 ஆம் ஆண்டு 6 லட்சமாகவும், 2017 ஆம் ஆண்டு செப்டம்பரில் 8 லட்சமாகவும் உயர்த்தப்பட்டது. இந்த வருமானத்தில், மாதச் சம்பளம் மற்றும் விவசாய வருமானம் கணக்கில் எடுத்துக் கொள்ள மாட்டாது.

## மாநில வகைப்பாடு
மாநில அரசுகள் தனது கட்டுப்பாட்டிலுள்ள இடஒதுக்கீட்டில் வெவ்வேறு வகைப்பாட்டில் கிரிமிலேயரைப் பயன்படுத்துகின்றனர். கேரளா, மத்தியப் பிரதேசம் போன்ற மாநிலங்களில் ஆண்டு வருமானம் எட்டு லட்சம் என்ற உச்ச வரம்பு நடைமுறையில் உள்ளது. தமிழக அரசுத் துறைகளில் கிரிமிலேயர் முறை பயன்படுத்துவதில்லை.

## எதிர்ப்பும் ஆதரவும்
அரசியல் கட்சிகளைப் பொறுத்தமட்டில் அதிமுக, திமுக, மதிமுக, ஜனதா தளம், பாமக, விடுதலைச் சிறுத்தைகள் போன்ற கட்சிகள் கிரிமிலேயர் முறையை வெளிப்படையாக எதிர்க்கின்றனர். வேலைவாய்ப்பில் கிரிமிலேயர் வேண்டும் கல்வியில் வேண்டாம் என சிபிஐ மற்றும் சிபிஎம் கட்சிகள் ஆதரிக்கின்றன.
## இதனையும் காண்க
* பிற்படுத்தப்பட்டோர்
* மிகவும் பிற்படுத்தப்பட்டோர்
* இதர பிற்படுத்தப்பட்ட வகுப்பினர்
* பட்டியல் சமூகத்தினரும் பட்டியல் பழங்குடியினரும்
*பொருளாதாரத்தில் நலிந்த பிரிவினர்
*முன்னேறிய வகுப்பினர்
*ஜம்மு காஷ்மீரில் இட ஒதுக்கீடு

## மேற்கோள்கள்


## வெளி இணைப்புகள்
*  தேசிய பிற்படுத்தோர்க்கான ஆணையத்தின் இணையதளம் 
*  Revision of Income of Criteria to exclude socially advanced persons/Creamy layer  from Other Back Classes
*  திருந்திய ஒபிசி சாதி சான்றிதழ் படிவம் 
*  மத்திய ஒபிசி பட்டியல்
* கிரிமிலேயர் வருமான உச்சவரம்பு: நரேந்திர மோடிக்கு கருணாநிதி வேண்டுகோள் 
* கிரீமி லேயர் உச்சவரம்பு பரிந்துரையை ஏற்க கோரிக்கை

பகுப்பு:சமூகம்
பகுப்பு:சாதிகள்
பகுப்பு:சாதியம்
பகுப்பு:மனித உரிமைகள்
பகுப்பு:இந்திய சமூகம்
*
ஒழுங்கில்லா விண்மீன் பேரடை

**ஒழுங்கில்லா விண்மீன் பேரடைகள்** (Irregular galaxy) என்பது நீள்வட்ட அமைப்பையோ அல்லது சுருள்  அமைப்பையோ கொண்டிருக்காமல் ஒழுங்கற்ற அமைப்பில் உள்ள விண்மீன் பேரடைகள் ஆகும். சாதாரணமாக அனைத்து விண்மீன் பேரடைகளும் ஹபிள் வரிசையில் உள்ள அமைப்பை மட்டுமே கொண்டிருக்கும், ஆனால் இது போன்ற விண்மீன் பேரடைகள் அசாதாரணமானது.

ஒரு சில ஒழுங்கில்லா விண்மீன் பேரடைகள் முன்பு நீள்வட்டவடிவமான அமைப்பிலோ அல்லது சுருள் போன்ற அமைப்பிலோ இருந்திருக்கும் ஆனால் ஈர்ப்பு விசை காரணமாகச் சிதைந்து இது போன்ற ஒழுங்கற்ற அமைப்பைப் பெற்றுள்ளது. இவைகள் ஏராளமாக வாயு மற்றும் தூசிகளைக் கொண்டிருக்கிறது.

## மேற்கோள்கள்
மீயிணைப்பு

**மீயிணைப்பு** அல்லது **மீத்தொடுப்பு** (*hyperlink*) அல்லது பொதுவாகத் **தொடுப்பு** என்பது இணையப் பக்கங்களிலும் சில மென்பொருட்களிலும் இன்னுமொரு பக்கத்தை இணைக்கக் கொடுக்கப்படும் இரு இணைப்பியாகும். தன் மேல் சொடுக்கும் போது இன்னொரு வலைப்பக்கத்தை திறக்கும் பகுதி. பெரும்பாலும் நீல நிற உரைப்பகுதியாக இருக்கும்.

இவ்வகையான தொடுப்புகள் சொற்கள் மீதோ அல்லது புகைப்படங்கள் மீதோ கொடுக்கப்பட்டிருக்கும்.

### தொழில்நுட்பத் தகவல்கள்
#### இணையப் பக்கம் ஒன்றிற்கு மீயிணைப்பு
HTML இலில் ஒரு மீயிணைப்பு ஒன்றை உருவாக்க நங்கூரம் (Anchor) tag பயன்படுத்தப்படும். 
* எடுத்துக்காட்டாக: எடுத்துக்காட்டு இவ்வாறானவை சார்ந்த (relative) URL என்று அழைக்கப்படும்.
*  இவ்வைகையான URL கள் absolute URL என்றழைக்கப்படும்.

#### மின்னஞ்சல் ஒன்றிற்கு மீயிணைப்பு
எடுத்துக்காட்டு: குடிமகன். ஆனாலும், இவ்வகை மீயிணைப்புகளிக்கு வெளி (external) மின்னஞ்சல் நிரல் (email program) சரியான வகையில் ஒழுங்கமைக்கப்பட்டிருக்கவேண்டும்

பகுப்பு:இணையம்
பகுப்பு:கணினிப் பிணையமாக்கம்
பகுப்பு:இணையத் தேடல்
ஒ.ச.நே±00:00

**ஒ.ச.நே ± 00:00** (*UTC±00:00*) என்பது பின்வருவனவற்றைக் குறிக்கும்.

* ஒருங்கிணைந்த அனைத்துலக நேரம்
* மேற்கு ஐரோப்பிய நேரம்

## சீர் நேரமாக பயன்படுத்தும் நாடுகள்
பின்வரும் நாடுகள் **ஒ.ச.நே ± 00:00** ஐ தங்களுடைய சீர்நேரமாக பயன்படுத்துகின்றன. இந்நாடுகள் பகலொளி சேமிப்பு நேரத்தைப் பயன்படுத்துவதில்லை.

### மேற்கு ஆப்பிரிக்கா
* புர்க்கினா பாசோ
* கோட் டிவார்
* காம்பியா
* கானா
* கினி
* கினி-பிசாவு
* லைபீரியா
* மாலி
* மூரித்தானியா
* சாவோ டொமே மற்றும் பிரின்சிப்பி
* செனிகல்
* சியேரா லியோனி
* டோகோ
* சகாராவிய அரபு சனநாயகக் குடியரசு

### அத்திலாந்திக்குத் தீவுகள்
* கிறீன்லாந்தின் தென்மார்க்சவன் மற்றும் அதனைச் சுற்றி இருக்கும் பகுதிகள்
* ஐசுலாந்து
* பிரித்தானிய கடல் கடந்த ஆட்புலங்களாகிய செயிண்ட் எலனா, அசென்சன் தீவு மற்றும் டிரிசுதான் டா குன்ஃகா

### அன்டார்க்டிக்கா
* அன்டார்க்டிக்காவின் சில பகுதிகள்

## மேற்கு ஐரோப்பிய நேரம்
மேற்கு ஐரோப்பிய நேரம், வடக்கு அரைக்கோள குளிர்காலத்தின்போது பின்வரும் பகுதிகளில் சீர் நேரமாக பயன்படுத்தப்படுகிறது. இப்பகுதிகளின் கோடைகாலத்தின்போது, பகலொளி சேமிப்பு நேரமான மேற்கு ஐரோப்பிய கோடைகால நேரம் (ஒ.ச.நே + 01:00) பயன்படுத்தப்படுகிறது.

### ஐரோப்பா
* கேனரி தீவுகள்
* பரோயே தீவுகள்
* போர்த்துகல் (அசோரசு தவிர)
* ஐக்கிய இராச்சியம்

## மேற்கோள்கள்

பகுப்பு:ஒ.ச.நே பெயர்ச்சிகள்
பின்னெர் வினை

**பின்னெர் வினை** (*Pinner reaction*) என்பது அமில வினையூக்கியின் ( உதாரணம் ; ஐதரோகுளோரிக் அமிலம் )  உதவியுடன் ஒரு நைட்ரைல் ஒர் ஆல்ககாலுடன் சேரும் கரிமவினையாகும். அடால்ப் பின்னெர் இவ்வினையைக் கண்டறிந்ததால் அவர் பெயராலேயே அழைக்கப்படுகிறது. இமினோ எசுத்தரின் ஐதரோகுளோரிக் அமிலவுப்பு இவ்வினையில் வினைவிளை பொருளாகக் கிடைக்கிறது. ஆல்கைல் இமிடேட்டு என்று அழைக்கப்படும் இவ்வுப்பு சிலவேளைகளில் பின்னெர் உப்பு என்றும் அழைக்கப்படுகிறது. இவ்வினை அணுக்கருகவர் கூட்டுவினைகள் வரிசைமுறையில் காணப்படும் ஒரு வினை வகையாகும்.
  
இவ்வகை உப்புகள் சற்றுக் கூடுதலான அளவு ஆல்ககாலுடன் வினைபுரிந்து ஆர்த்தோ எசுத்தர்களைத் தருகின்றன. அமோனியா அல்லது ஒரு அமீனுடன் சேர்ந்து அமீடினையும் தண்ணீருடன் சேர்ந்து ஒர் எசுத்தரையும் கொடுக்கின்றன.

பின்னெர் வினை ஒர் அமில வினையூக்கி சார்ந்தவினை என்றே மதிக்கப்பட்டது. ஆனால் வினையில் காரவினையூக்கிகளைப் பயன்படுத்தினாலும் அதே முடிவுகளே கிடைத்தன. இவ்விரண்டு அணுகுமுறைகளும் ஒன்றுக்கொன்று மிகைநிரப்பிகளாக இருக்கின்றன எனக்கருத முடிகிறது. பெரும்பாலும் அமில வினையூக்கிகளுடன் வினைபுரியாத போது காரவினையூக்கிகளுடன் நன்றாக வினைபுரியும் நிகழ்வும் காரவினையூக்கிகளுடன் வினைபுரியாத வேளைகளில் அமிலவினையூக்கிகளுடன் நன்றாக வினைபுரிதலும் பொதுவாக இவ்வினையில் நிகழ்கின்றன. நைட்ரைலில் உள்ள எலக்ட்ரான்களின் எண்ணிக்கையே வினையின் போக்கைக் கண்டறியும் காரணியாக விளங்குகிறது. உதாரணமாக, எலக்ட்ரான்கள் குறைவாக உள்ள நைட்ரைல் சேர்மம் , எலக்ட்ரானைக் கவர்கின்ற ஆற்றல் மிகுதியாகவும் குறைவான மின்னணு மிகுபொருளையும் கொண்டுள்ளது. அதாவது ஆல்காக்சைடுகளின் தாக்குதலுக்கு எளிதாக உட்படுவனவாகவும் கடினமான புரோட்டானேற்புத் திறனும் கொண்டிருக்கின்றன. அதனால் இவை அமிலவினையூக்கிச் சூழலைக் காட்டிலும் காரவினையூக்கிச் சூழலில் உடனடியாக வினைபுரிகின்றன.

## மேற்கோள்கள்

## இவற்றையும் காண்க
* ஓவர்மான் மறுசீராக்கல் வினை
* ஓய்சிஃசு வினை

பகுப்பு:கூட்டு வினைகள்
பகுப்பு:பெயர் வினைகள்
முப்பத்தி மூன்று தேவர்கள்

**முப்பத்தி மூன்று தேவர்கள்** (Thirty-three deities or  Tridasha  (சமசுகிருதம்   "three times ten")   வேதகால ஆரிய மக்களின் தேவர்கள். அவர்களில் முதன்மையானவர்கள் 12 ஆதித்தியர்கள் (Ādityas),   8 வசுக்கள்,  11 ருத்திரர்கள்,  இந்திரன்  மற்றும் பிரஜாபதி ஆகியோரைச் சேர்த்து முப்பத்தி மூன்று தேவர்கள் என ரிக் வேதத்தில் குறிப்பிடப்பட்டுள்ளது. இந்த முப்பத்தி மூன்று தேவர்களையே தற்போது **முப்பத்தி முக்கோடி தேவர்கள்** என அறியப்படுகிறது.

## [[ஆதித்தர்கள்|பன்னிரு ஆதித்தியர்கள்]]
#வருணன் ( 
#மித்திரா 
#ஆர்யமான்
#பாகன்  
#யமன் 
#அம்சன் 
#துவஷ்டா (
#பூஷண் 
# சூரிய தேவன் 
#சாவித்தர் 
#இந்திரன்
#விஷ்ணு

## பதினோரு ருத்திரர்கள்
# ஆனந்தம் (பேரின்பம்)
# விஞ்ஞானம் (பகுத்தறிவு)
# மனம் (எண்ணங்கள்) 
# பிராணன் (மூச்சுக் காற்று அல்லது வாழ்க்கை) 
# வாக் (நா வன்மை) 
# ஈசானன், (உலகை ஆட்சி செய்பவர்) 
# தத்புருஷம், (பரம் பொருள்)
#அகோரர் (கோபமற்றவர்)
#வாமதேவம் (அமைதியானவர்)
#சத்யோஜாதம் (நினைத்தவுடன் பிறப்பவர்) (Sadyojāta)
#ஆத்மன்

## எட்டு வசுக்கள்
*அஷ்ட வசுக்கள்  (உலகியல் தேவர்கள்) என்பவர்கள்,  புவி, அக்னி, ஆகாயாம், நீர், காற்று, சூரியன், நட்சத்திரங்கள், சந்திரன், ஆகிய இயற்கைப் பொருட்களை ஆள்பவர்கள்.

## மேற்கோள்கள்

பகுப்பு:இந்துக் கடவுள்கள் 
பகுப்பு:இந்து தொன்மவியல்
பகுப்பு:தேவர்கள்
காதிரைச்சல்

**காதிரைச்சல்** (**Tinnitus**, **கர்ணநாதம்**) என்பது வெளியில் சத்தம் இல்லாதபோதும் காதின் உட்புறத்தில் கேட்கும் ஒரு சத்தம் ஆகும். இது மென்மையாகவோ அல்லது அதிக ஒலியுடனான சத்தமாகவோ இருக்கலாம். இது மணி அடிப்பதைப் போலவோ, சங்கு ஊதுவதைப் போலவோ, கடல் அலையைப் போலவோ, சைரன் ஒலி போலவோ, பறவைகளின் ஒலி போலவோ, விசில் சப்தம் போலவோ, காதுக்குள் காற்று அடைத்தது போலவோ, தண்ணீர் ஓடுவது போலவோ அல்லது வேறு ஏதோ ஒரு ஓசை போலவோ கேட்கும். இது ஒரு நோயல்ல என்றும் சிலர் குறிப்பிடுகிறார்கள். இதனால் பலர் பாதிக்கப் பட்டுள்ளார்கள். சிலருக்கு ஒரு சில நிமிடங்களே இதன் தாக்கம் இருந்து பின்னர் இல்லாமற் போவதும் உண்டு. சிலர் பல வருடங்களாக இதிலிருந்து மீள முடியாதவர்களாகவும் இருக்கின்றனர். இதில் அகநிலைக் காதிரைச்சல், புறநிலைக் காதிரைச்சல் என இரு வேறுபட்ட நிலைகள் உள்ளன.

## காரணிகள்
காதிரைச்சல் வருவதற்கான காரணிகளாக  முதுமை, ஒலி அதிர்வு (அதீத சத்தம்,  குண்டு வெடிப்பு அதிர்ச்சி), வைரஸ் மற்றும் பாக்டீரியா தொற்று, நாள்பட்ட இடைச்செவியழற்சியில்,  இதய நோய்கள், மத்திய நரம்பு மண்டலத்தின் நோய்கள், தசைநார் கூட்டு செயற்பாட்டுக் கோளாறுகள், கர்ப்பப்பை, வாய், முதுகெலும்பு நோய்கள், தசைநார் காரணங்கள், வளர்சிதை மற்றும் சிறுநீரக நோய்கள், கழுத்து நரம்புகளின் இரத்த ஓட்ட மாற்றங்கள், காதில் உள்ள கட்டிகள் போன்ற இன்னும் பல கருதப்படுகின்றன

## மேற்கோள்கள்

பகுப்பு:காது நோய்கள்‎
ஒ.ச.நே + 09:00

**ஒ.ச.நே + 09:00** (*UTC+09:00*) என்பது ஒருங்கிணைக்கப்பட்ட சர்வதேச நேரத்துடன் +09:00 ஐ ஈடுசெய்யப் பயன்படுத்தப்படும் ஒரு இனங்காட்டி ஆகும். இந்த நேரம் பின்வரும் நாடுகளில் பயன்பாட்டில் உள்ளது:

## நியம நேரம் (ஆண்டு முழுவதும்)
*கிழக்குத் திமோர்
*இந்தோனேசியா (கிழக்கு)
**மலுக்கு தீவுகள்
**பப்புவா, மேற்கு பப்புவா (இந்தோனேசிய நியூ கினி)
*சப்பான்
*தென் கொரியா
*பலாவு
*உருசியா
**புரியாத்தியா
**இர்கூத்ஸ்க்

## வெளியிணைப்புகள்
* UTC+9 நாடுகளை தேடல்
* UTC+9:00 ஐ பகலொளி சேமிப்பு நேரமாக கொண்ட நாடுகளை தேடல் 

பகுப்பு:ஒ.ச.நே பெயர்ச்சிகள்
இசுலாத்தில் மறுமை கோட்பாடு

**இஸ்லாமிய மறுமை கோட்பாடு** என்பது ***யவ்மல் கியாமா*** (pronounced *yome-ul-key-ah-mah*;  "மறு உயிர்பிக்கும் நாள்" "the Day of Resurrection") அல்லது ***யவ்மத்தீன்*** (pronounced *yome-ud-dean*;  "இறுதி தீர்ப்பு நாள்") பற்றியதாகும். இது நன்மை மற்றும் தீமைகளைக் கொண்டு இறுதி மதிப்பிடுதல், இறப்புக்கும் மீண்டும் உயிர்பித்தல் மற்றும் இறுதி தீர்ப்பு நாள் ஆகியவற்றைப் பற்றியதாகும்.
இந்நாள் எப்போது ஏற்படும் என்பது அல்லாஹ்வால் மட்டுமே அறியப்படும்.

இருப்பினும் இந்நாள் எப்போது ஏற்படும் என்பது குறித்து அறிவதற்கு சிறிய மற்றும் பெரிய அடையாளங்கள் குர்ஆன் மற்றும் ஹதீதுகளில் கூறப்பட்டுள்ளன.

## உசாத்துணைகள்

பகுப்பு:இசுலாம்
ஹரியின் சமவெளி

**ஹரியின் சமவெளி** (Har Ki Doon),   **ஹரி கி டூன்** என்ற சமசுகிருத சொல்லிற்கு ஹரியின் சமவெளி எனப் பொருள். இந்தியாவின், உத்தரகாண்ட் மாநிலத்தில், கார்வால் கோட்டத்தில், சிவாலிக் மலைத் தொடரில், தொட்டில் வடிவத்தில் அமைந்த இச்சமவெளிப் பகுதி, பனி படர்ந்த கொடுமுடிகளுக்குக்கிடையே அமைந்துள்ளது.  இது பாஸ்பா சமவெளியை பொரசு கணவாய் வழியாக இணைக்கிறது.

கடல் மட்டத்திலிருந்து 3500 மீட்டர் உயரத்தில் அமைந்த ஹரியின் சமவெளி, அக்டோபர் முதல் மார்ச் மாதம் முடிய பனிக் கட்டிகளால் மூடப்பட்டிருக்கும். இப்பகுதி மலையேற்றப் பயிற்சி மேற்கொள்பவர்களுக்குப் பொருத்தமான இடமாக உள்ளது.  மலையேற்ற வீரகள் ஓஸ்லா, சீமா மற்றும் காங்காட் கிராமங்களிலிருந்து தங்கள் மலையேற்றப் பயிற்சியை மேற்கொள்வார்கள்.

## மேற்கோள்கள்

பகுப்பு:உத்தராகண்டத்தின் புவியியல்
பகுப்பு:இமயமலைத் தொடர்
ஒ.ச.நே + 10:00

**ஒ.ச.நே + 10:00** (*UTC+10:00*) அல்லது **[[ஒருங்கிணைக்கப்பட்ட சர்வதேச நேரம்]] + 10:00** என்னும் நேர வலயம் பின்வரும் நாடுகளில் அல்லது இடங்களில் நடைமுறையில் உள்ளது:

* ஆஸ்திரேலியா (AEST—ஆஸ்திரேலிய கீழைத்தேய சீர் நேரம்)
** ஆஸ்திரேலிய தலைநகர் பிரதேசம்**,
** நியூ சவுத் வேல்ஸ்** (பகலொளி சேமிப்பு நேரம் அக்டோபர் மாதத்தின் முதலாவது ஞாயிறன்று ஆரம்பித்து ஏப்ரல் முதல் ஞாயிறன்று முடிவடைகிறது. (புரோக்கன் ஹில் நகரில் UTC+9:30, லோர்ட் ஹோவ் தீவில் UTC+10:30),
** குயின்ஸ்லாந்து,
** தாஸ்மானியா** (பகலொளி சேமிப்பு நேரம் அக்டோபர் மாதத்தின் முதலாவது ஞாயிறன்று ஆரம்பிக்கிறது),
** விக்டோரியா**
* மைக்குரேனேசிய கூட்டாட்சி நாடுகள்
** சூக்,
** யாப், மற்றும் சூழவுள்ள இடங்கள்
* பப்புவா நியூ கினி
* ரஷ்யா
** பிரிமோர்ஸ்கி கிராய் (விளாதிவஸ்தோக் உட்பட)*
** சக்காலின் தீவு*
** காபரொவ்ஸ்க் கிராய்*
** சாக்கா குடியரசு* (நடுப் பகுதி, புதிய சைபீரியத் தீவுகள் உட்பட)
* ஐக்கிய அமெரிக்கா
** குவாம் (பிரதேசம்)
** வடக்கு மரியானா தீவுகள் (பொதுநலவாயம்)

## வெளி இணைப்புகள்
* Find cities currently in UTC+10:00

பகுப்பு:ஒ.ச.நே பெயர்ச்சிகள்
ஜியார்ஜியோ அபெட்டி

**ஜியார்ஜியோ அபெட்டி** (*Giorgio Abetti*, 5 அக்டோபர் 1882 – 24 ஆகத்து 1982) என்பவர் இத்தாலிய சூரிய வானியல் வல்லுநர் ஆவார்.

இவர் அண்டோனியோ அபெட்டி எனும் பெயர்பெற்ற வானியலாளருக்கு மகனாகப் பிறந்தார். பதுவா, உரோம் பல்கலைக்கழகங்களில் பயின்று இயற்பியல்சார் அறிவியல் துறைகளில் முனைவர் பட்டம் பெற்றார்.இவர் உதவி வானியலாளராக உரொமனோ கல்லூரி வான்காணகத்தில் பணியில் சேர்ந்தார். தன் தந்தைக்குப் பிறகு இவர் 1921இல் அர்கெட்ரி வான்காணகத்தில்  இயக்குநராகி 1957 வரை அங்கு பணிபுரிந்தார். மேலும் அதே கால இடைவெளியில் ஃபுளோரன்சு பல்கலைக்கழகப் பேராசிரியராகவும் 1957 வரை இருந்தார்.

இவர் 1936இல் சைபீரியாவிலும் 1952இல் சூடானிலும் மேற்கொண்ட சூரிய ஒளிமறைப்பு ஆய்வுகளுக்காகப் பெயர்பெற்றார். இவர் 1948&ndash;49இல் கெய்ரோ பல்கலைக்கழகத்தில் வருகைதரு பேராசிரியராக இருந்தார். இவர் 1938இல் பன்னாட்டு வானியல் ஒன்றியத்தின் துணைத்தலைவராகவும் இருந்துள்ளார். இவர் 1915இல் இத்தாலியப் புவியியல் கழகத்தின்*Medaglia d'argento* விருதையும் 1925இல் இலின்சி கல்விக்கழகத்தின் *Premio reale* விருதையும் 1937இல் *ஜான்சென் பதக்கத்தையும்* பெற்றுள்ளார்.

இவரது பெயரால் நிலாவின் ஒரு குழிப்பள்ளம் அபெட்டி குழிப்பள்ளம் என்றும் சிறுகோள் ஒன்று இவர் தந்தைபெயராலும் இவரது பெயராலும்  2646 அபெட்டி எனவும் பெயரிடப்பட்டுள்ளன.

சூரியனைப் பற்றிய மக்கள் அறிவியல் நூலொன்றையும் எழுதினார். வான் இயற்பியல் கைநூலை 1936 இல் வெளியிட்டார். வானியலின் வரலாறு குறித்த நூலொன்றையும் 1963 இல் வெளியிட்டார்.

## நூல்தொகை

இவர் பல மக்கள் வானியல் நூல்களை இயற்றியுள்ளார்.

**வானியற்பியல் கையேடு*

**விண்மீன் வெடிப்புகளும் பால்வெளிகளும்*

**சூரிய ஆராய்ச்சி*

**விண்மீன்களும் கோள்களும்*

**புடவியின் தேட்டம் (The Exploration of the Universe)*

**வானியல் வரலாறு* (1952,ஆங்கிலப் பதிப்பு)

**சூரியன்* (1957)

## மேற்கோள்கள்

## வெளி இணைப்புகள்
*Giorgio Abetti: i viaggi e la scoperta dell'America 

பகுப்பு:1882 பிறப்புகள்
பகுப்பு:1982 இறப்புகள்
பகுப்பு:இத்தாலிய வானியலாளர்கள்
ஓய்சிஃசு வினை

**ஓய்சிஃசு வினை** (*Hoesch reaction*) அல்லது **அவுபென்-ஒய்சிஃசு வினை** (*Houben–Hoesch reaction*) என்பது ஓர் அரீன் சேர்மத்துடன் நைட்ரைல் வினைபுரிந்து அரைல் கீட்டோன் உருவாகும் ஒரு கரிம வேதி வினையாகும். இவ்வினை இலூயிசு அமிலம் மற்றும் ஐதரசன் குளோரைடு வினையூக்கியுடன் நிகழும் பிரெடெல்–கிராப்சு அசைலேற்ற வினை வகையாகும்.

போலோரோகுளூசினால் சேர்மத்தில் இருந்து 1-(2,4,6- மூவைட்ராக்சிபீனைல்)ஈத்தனோன் தொகுக்கும் வினை இதற்கு ஒர் எடுத்துக்காட்டாகும்:

:

R-C+=NHCl− என்ற மின்னணுகவரியின் தாக்கத்தால் கேட்டிமைன் என்ற இடைநிலை வினைபொருள் தனித்துப்பிரிகிறது. கட்டாயமாக பீனால் அல்லது அனிலீன் போன்ற எலக்ட்ரான் அதிகம் கொண்ட அரீன் வினையில் இருக்கவேண்டும். காட்டர்மேன் வினை இதற்கு இணையான வினையாகக் கருதப்படுகிறது. காட்டர்மான் வினையில் நைட்ரைலுக்குப் பதிலாக ஐதரோசயனிக் அமிலம் பயன்படுகிறது.

குர்டு ஒய்சிஃசு மற்றும் சோசெப் அவுபென் ஆகியோர் இவ்வினையினைக் கண்டறிந்த காரணத்தால் அவர்கள் பெயர் இவ்வினைக்குச் சூட்டப்பட்டுள்ளது. முறையே 1915 மற்றும் 1926 ஆம் ஆண்டுகளில் இவினை வகையினை இவர்கள் அறிமுகப்படுத்தினர்.
  
## வினைவழிமுறை
இரண்டு படி நிலைகளில் இவ்வினை நிகழ்கிறது. முதல் படிநிலையில் அணுக்கருகவர் கூட்டுவினை நிகழ்கிறது. இலூயிசு அமிலத்தின் உதவியால் நைட்ரைல் இமைனாக மாறுகிறது. இரண்டாவது படிநிலையில் நீர்த்தநிலையிலான இமைன் நீராற்பகுக்கப்பட்டு இறுதியாக அரைல் கீட்டோன் உருவாகிறது.

## மேற்கோள்கள்

பகுப்பு:பதிலீட்டு வினைகள்
பகுப்பு:பெயர் வினைகள்
நபிவழி

**நபிவழி** அல்லது **சுன்னா** அல்லது **சுன்னத்து** என்பது இறைத்தூதர்  முகம்மது அவர்களின் வாழ்க்கை மற்றும் வழிகாட்டல்களில் அடிப்படையில் முசுலிம்கள் தம் வாழ்க்கையில் பின்பற்ற பரிந்துரைக்கப்படுபவனவாகும். இவை இசுலாத்தின் ஐந்து அடிப்படைக் கடமைகளுக்கு அடுத்த நிலையில் உள்ளவை. **' என்ற சொல்லானது (, , பன்மையில்  **' ), மூலச்சொல்லான ( ) என்பதில் இருந்து பெறப்பட்டதாகும். இதன் பொருள் மென்மையானது மற்றும் எளிதான வழி அல்லது நேரான வழி என்பதாகும். இச்சொல்லின் நேரடிப் பொருளானது ஒழுங்குபடுத்தபட்ட பாதையைக் குறிக்கிறது. இசுலாமிய நூல்களில், *சுன்னா* என்பது முகம்மது அவர்களின் வாழ்க்கையில் பின்பற்றப்பட்டவை மற்றும் அவரால் பின்பற்ற பரிந்துரைக்கப்பட்டவை ஆகியவற்றைக் குறிப்பதாக கூறப்பட்டுள்ளது. மேலும் முகம்மது அவர்களின் சரிய்யாவின் ஆசிரியராகவும், ஒரு சிறந்த முன்னுதாரமாகவும் கடைப்பிடக்கத் தகுந்தவர் என்றும் கூறுகிறது.(உசுவத்துன் ஹசனா - அழகிய முன்மாதிரி)

## உசாத்துணைகள்

பகுப்பு:இசுலாம்
அமின் அகுசன் இசுலாகி

**இமாம் அமீன் அகுசன் இசுலாகி** (Imam Amin Ahsan Islahi) ஒரு பாக்கித்தானிய இசுலாமிய அறிஞர் மற்றும் குர்ஆன் விரிவுரையாளர் ஆவார். இவரது உருது மொழியில் ஆக்கபட்ட குர்ஆன் விரிவுரையான (தப்சீர்) ததப்பர் இ குர்ஆன் மிகவும் புகழ் பெற்றதாகும். இவர் இந்தியான் ஒருங்கிணைந்து மாகாணத்தில்(தற்போதைய உத்தர பிரதேசம்) பிறந்து, பிரிவினைக்குப் பின் பாக்கித்தானுக்கு குடிபெயர்ந்தவர் ஆவார். மேலும் ஆரம்ப காலங்களில் சமாத்தே இசுலாமியிலும் முக்கியப் பங்கு வகித்துள்ளார்.

## இவரது நூல்கள்
இவர் தபப்பர் இ குர்ஆன் தவிர Complete Text of Tadabbur-i-Quran  பல நூல்களை இயற்றியுள்ளார். அவற்றுள் சில:
#‘تزكيہ نفس’ (தசுக்கியா இ நப்சு Tazkiyah-i-Nafs: உளத்தூய்மை)
#‘حقيقت   شرك’ (கக்கியா இ சிர்க்கு Haqiqat-i-Shirk: இணைவைத்தல் கோட்பாடுகள்)
#‘حقيقت  توحيد’ (கக்கியா இ தவ்கீது Haqiqat-i-Tawhid: ஓரிரைக் கொள்கை கோட்பாடுகள்)
# (ககியா இ ரிசாலத்து Haqeeqat-e- Risalath: தூதுத்துவ கோட்பாடுகள்)
# ககியா இ மாஅது Haqeeqath-e- Ma-aad : மறுமையின் கோட்பாடுகள்

## உசாத்துணைகள்
* மீர், முசுதான்சிர். *கொகிரன்சு இன் தி குர்ஆன்: எ இசுடடி ஆபு இசுலாகீசு கான்செப்டு ஆபு நசாம் இன் ததப்பர் இ குர்ஆன்* (ஆங்கிலம்). இந்தியன் போல்சு: அமெரிக்க அறக்கட்டளை பதிப்பகம், 1986. .
* ராபின்சன், நீல். *திசுகவரிங்கு தி குர்ஆன்: எ காண்டெம்பரி அப்ரோச்சு து எ வெயில்டு இடெக்சுடு* (ஆங்கிலம்). இலண்டன்: SCM பதிப்பகம், 1996. .

## வெளியிணைப்புகள்
*Amin Ahsan Islahi, Dar-ut-Tazkeer 
*www.amin-ahsan-islahi.com 

பகுப்பு:1904 பிறப்புகள்
பகுப்பு:1997 இறப்புகள்
பகுப்பு:பாக்கித்தானிய எழுத்தாளர்கள்‎
பகுப்பு:ஆசம்கர் மாவட்ட நபர்கள்
ஓவர்மான் மறுசீராக்கல் வினை

**ஓவர்மான் மறுசீராக்கல் வினை** (*Overman rearrangement*) என்பது அலிவளைய ஆல்ககால்களை ஒரு இடைநிலைப் பொருள் வழியாக அலிவளைய முக்குளோரோ அசிட்டமைடுகளாக மாற்றியமைக்கும் கிளெய்சன் மறுசீராக்கல் வினை வகையைச் சார்ந்த வேதி வினை என்று விவரிக்கப்படுகிறது. இலாரி ஓவர்மான் 1947 ஆம் ஆண்டில் இந்த மறுசீராக்கல் வினையைக் கண்டறிந்தார்.

இந்த [3,3]- சிக்மா மின்னனு நகர்வு மறுசீராக்கம் என்ற மாறு தோற்றுரு தேர்வுக்கு வெப்பமூட்டுதல் அவசியமாகும். Hg(II) அல்லது Pd(II) உப்புகளும் வினையூக்கியாகச் செயல்படலாம். இறுதியாக விளைகின்ற அல்லைலமீன் அமைப்புகள் பலவித வேதியியல் அல்லது உயிரியல் முக்கியத்துவம் வாய்ந்த இயற்கை மற்றும் இயற்கையல்லாத கிளைசீன் போன்ற அமினோ அமிலங்களாக மாற்றமடைகின்றன..

சமச்சீரற்ற தொகுப்பு வினைகளிலும் ஓவர்மான் மறுசீராக்கல் வினை பயன்படுகிறது.

## மேற்கோள்கள்

## இவற்றையும் காண்க
* பின்னெர் வினை

## உசாத்துணை
* Isobe, M. *et al.* *Tetrahedron Lett.* **1990**, *31*, 3327.
* Allmendinger, T. *et al.* *Tetrahedron Letters* **1990**, *31*, 7301.
* Nishikawa, T.; Asai, M.; Ohyabu, N.; Isobe, M.; *J. Org. Chem.* **1998**, *63(1)*, 188-192. 

பகுப்பு:மறுசீராக்கல் வினைகள்
பகுப்பு:பெயர் வினைகள்
பகுப்பு:கார்பாக்சிமைடேட்டுகள்
வடிவவியல் உருமாற்றம்

**வடிவவியல் உருமாற்றம்** (*geometric transformation*) என்பது சில வடிவவியல் அமைப்புகளைக் கொண்ட கணத்திலிருந்து அதே கணத்தை அல்லது அதைப்போன்ற வேறொரு கணத்தைத் தொடர்புபடுத்தும் ஒரு இருவழிக்கோப்பு ஆகும்.  குறிப்பாக, "வடிவவியல் உருமாற்றம் என்பது புள்ளிகளின் கணங்களை ஆட்களமாகவும் வீச்சாகவும் கொண்ட சார்பாகும்.  பெரும்பாலும் ஒரு வடிவவியல் உருமாற்றத்தின் ஆட்களம், வீச்சு இரண்டுமே  R2 அல்லது R3 ஆக இருக்கும். பெரும்பான்மை வடிவவியல் உருமாற்றங்கள் 1-1 சார்புகளாக இருப்பதால் அவற்றுக்கு நேர்மாறு உண்டு."  இந்த உருமாற்றங்களைப் பற்றி அறிந்துகொள்வதன் மூலமாக வடிவவியலைத் தெரிந்து கொள்ளலாம்.

வடிவவியல் உருமாற்றங்களின் ஆட்களங்களின் பரிமாணங்களைக் கொண்டு அவற்றை வகைப்படுத்தலாம். அதாவது அவை தள உருமாற்றங்களா அல்லது வெளி உருமாற்றங்களா எனக் காணலாம்.  மேலும், அவை பாதுகாக்கும் பண்புகளைக் கொண்டும் அவற்றை வகைப்படுத்தலாம்:
* இடப்பெயர்ச்சிகள் தூரங்களையும் திசைப்போக்குடைய கோணங்களையும் பாதுகாக்கின்றன.
* சமஅளவை உருமாற்றங்கள் தூரங்களையும் கோணங்களையும் பாதுகாக்கின்றன.
* வடிவொப்புமைகள் தூரங்களுக்கு இடைப்பட்ட விகிதங்களைப் பாதுகாக்கின்றன.
* கேண்முறை உருமாற்றங்கள் இணைத்தன்மையைப் பாதுகாக்கின்றன
* வீழ்ப்பு உருமாற்றங்கள் ஒருகோட்டுத்தன்மையைப் பாதுகாக்கின்றன.

இவை ஒவ்வொன்றும் முந்தைய வகை உருமாற்றத்தை உள்ளடக்கியவையாகும்.

*நேர்மாற்றல் தளங்களில் அமையும் கோடுகள், வட்டங்களைப் பாதுகாக்கின்றன; மோபியஸ் உருமாற்றங்கள் முப்பரிமாணத்தில் தளங்களையும் கோளங்களையும் பாதுகாக்கின்றன.


France identique.gif | மூல உரு
France par rotation.gif | சம அளவை உருமாற்றம்
France par similitude.gif | வடிவொப்புமை
France affine (1).gif | கேண்முறை உருமாற்றம்
France homographie.gif | வீழ்ப்பு உருமாற்றம்
France circ.gif | நேர்மாற்றல் 


ஒரேவகையைச் சேர்ந்த உருமாற்றங்கள் அனைத்தும் சார்புகளின் தொகுப்பு செயலைப் பொறுத்து ஒரு குலம் ஆகும். இவை பிற உருமாற்றங்களின் உட்குலங்களாகவும் அமையலாம்.

## மேற்கோள்கள்

## மேலும் வாசிக்க
* John McCleary – *Geometry from a Differentiable Viewpoint*.
* A. N. Pressley – *Elementary Differential Geometry*.
* David Hilbert, Stephan Cohn-Vossen – *Geometry and the Imagination*.
* David Gans – *Transformations and geometries*.
* Irving Adler – *A New Look at Geometry*.
* Isaak Yaglom|Yaglom, I. M. (1962, 1968, 1973, 2009) . *Geometric Transformations* (4 vols.). Random House (I, II & III), Mathematical Association of America (I, II, III & IV).
* Zoltán Pál Dienes|Dienes, Z. P.; Golding, E. W. (1967) . *Geometry Through Transformations* (3 vols.): *Geometry of Distortion*, *Geometry of Congruence*, and *Groups and Coordinates*. New York: Herder and Herder.
* Modenov, P. S.; Parkhomenko, A. S. (1965) . *Geometric Transformations* (2 vols.): *Euclidean and Affine Transformations*, and *Projective Transformations*. New York: Academic Press.

பகுப்பு:சார்புகளும் கோப்புகளும்
பகுப்பு:வடிவவியல்
பகுப்பு:உருமாற்றம் (சார்பு)
அஸ்வினிகள்

**அஸ்வினிகள்** அல்லது **அஸ்வினி குமாரர்கள்** (Ashvins  or Ashwini Kumaras)  ()இவர்களின் ஒருவர் நாசத்யா எனவும் மற்றவர் தஸ்ரா எனவும் அழைக்க படுகிறார்கள், இந்து தொன்மவியலின்படி இரட்டையர்களான இவர்கள் தேவர்களுக்கான மருத்துவர்கள். சூரியனுக்கும் சரண்யூ தம்பதியருக்குப் பிறந்தவர்கள். அஸ்வனிகளைப் பற்றிய குறிப்புகள், ரிக் வேதம், புராணம் மற்றும் மகாபாரதத்தில் உள்ளது.

அஸ்வினி குமாரர்கள் குறித்து, ரிக் வேதத்தில் 376 இடங்களில் குறிக்கப்பட்டுள்ளது.

## மகாபாரதத்தில்
மாத்திரியின் இரட்டை மகன்களான நகுலன் மற்றும் சகாதேவன், அஸ்வினிகுமாரர்களின் அம்சங்களாக பிறந்தவர்கள்.

## மேற்கோள்கள்

பகுப்பு:இந்து தொன்மவியல் மாந்தர்
கின்னரர்

**கின்னரர்** (Kinnara) (சமசுகிருதம் : किन्नर?) என்பவர்கள், இந்து தொன்மவியலின்படி இடுப்பிற்கு கீழ் பறவை உருவமும், இடுப்பிற்கு மேல் மனித உருவமும் கொண்ட ஆண் மற்றும் பெண் பாலினத்தவர்கள். இவர்களைப் பற்றிய குறிப்புகள் பௌத்த சமயத்திலும் உண்டு. . கின்னரர்கள் ஆடற்கலையில் வல்லவர்கள். இந்து மற்றும் பௌத்த வழிபாட்டுத் தலங்களில் கின்னரர்களின் உருவச்சிலைகளும், புடைப்புச் சிற்பங்களும், ஓவியங்களும் காணப்படுகிறது.

## படக்காட்சியகம்

File:Wat phuak taem CM 08.jpg|கின்னரர் மற்றும் கின்னரியின் உலோகச் சிலை, தாய்லாந்து
File:Kalpataru, Kinnara-Kinnari, Apsara-Devata, Pawon Temple.jpg| கற்பக மரத்தை காக்கும் கின்னரர்கள், கின்னரிகள்,  தேவர்கள் மற்றும் அரம்பையர்கள், ஜாவா, இந்தோனேசியா
File:Shan peacock dance.jpg|கின்னர மற்றும் கின்னரிகளின் நாட்டியம் 
File:Kinnari at Phra Meru of HRH Princess Galyani Vadhana.jpg| கின்னரியின் சிற்பம், பாங்காக், தாய்லாந்து 
File:Kinnari in Uttaradit.jpg|தாய்லாந்து கட்டிடக் கலையில் கின்னரியின் உருவச்சிலை


## மேற்கோள்கள்


பகுப்பு:இந்து தொன்மவியல் மாந்தர்

பகுப்பு:பௌத்தம்
மருத்துக்கள்

**மருத்துக்கள்** (Marutas) ),  இந்து தொன்மவியலில் மருதகனங்கள் என்றும் அழைப்பர். உருத்திரன்-பிரிசினி தம்பதியருக்கு பிறந்த மருத்துக்களின் எண்ணிக்கை 27 முதல் 60 ஆக குறிப்பிடப்பட்டுள்ளது.. புவியின் வடக்கு பகுதியில் வாழும் மருத்துக்கள்  இடி, மின்னல் போன்ற படைக்கலன்கள், இரும்பு பற்களுடன், கடும் கோபத்துடன், சூறாவளி காற்று போன்று வெகு வேகமாக பயணிப்பவர்கள் என அறியப்படுகிறது.

ரிக் வேத மண்டலம் ஆறில், மந்திரம் 66இல் மழை, பெருங்காற்று, சூறாவளியுடன் கூடிய மழை ஆகியவைகளுக்கான தேவர்கள், மருத்துக்கள் என கூறுகிறது.

திதி-காசியபரிடம் இந்திரனை வெல்லக்கூடிய ஒரு மகனை அருள வேண்டினாள். குழந்தை கருவுற்ற நாளிலிருந்து நியம நிஷ்டைகளுடன் இருக்க வேண்டும் என்று காசியபர் கூறினார். அதற்குப் பங்கம் ஏற்பட்டால் நினைத்தது நிறைவேறாது என்றார். கருவுற்ற திதி ஒருநாள் கால்களைக் கழுவாமல் தூங்கச் செல்ல, இந்திரன் அணு அளவில் அவளது கருவறையுள் நுழைந்து கருவை வஜ்ராயுதத்தால் ஏழு பகுதிகளாக்கிட, மறுபடியும் அந்த ஒவ்வொன்றும் ஏழாக மொத்தம் நாற்பத்தொன்பது துண்டுகளாயின. *கருக்கள்* அழ, இந்திரன், கருக்களைப் பார்த்து *மா ருத* (அழாதே) என்று கூற அவை மருத்துகள் எனப்பட்டன. மருத்துக்கள், இந்திரனின் இளைஞர் படைகள் ஆவர்.

## மேற்கோள்கள்


பகுப்பு:இந்து தொன்மவியல் மாந்தர்
இசுலாமிய வரலாற்றின் காலக்கோடு

__NOTOC__
இந்த **இசுலாமிய வரலாற்றின் காலக்கோடு** இசுலாமிய வரலாற்றில் கிரிகேரியன் மற்றும் இசுலாமிய நாட்காட்டியைத் தொடர்புபடுத்துகிறது.

## கிரிகேரியன் நாட்காட்டி

;நகரம்-நாடு மற்றும் பேரரசின் காலகட்டம்
* 6ஆம் நூற்றாண்டு CE (126 BH – 23 BH)

;இசுலாமிய உலகமயமாக்கல் காலகட்டம் மற்றும் மைய ஆட்சிதளர்தல்
* 7ஆம் நூற்றாண்டு CE (23 BH – 81 AH)
* 8ஆம் நூற்றாண்டு CE (81 AH – 184 AH)
* 9ஆம் நூற்றாண்டு CE (184 AH – 288 AH)
* 10ஆம் நூற்றாண்டு CE (288 AH – 391 AH)
* 11ஆம் நூற்றாண்டு CE (391 AH – 494 AH)
* 12ஆம் நூற்றாண்டு CE (494 AH – 597 AH)
* 13ஆம் நூற்றாண்டு CE (597 AH – 700 AH)
* 14ஆம் நூற்றாண்டு CE (700 AH – 803 AH)
;முசுலீம்கள் சிதறுண்ட காலகட்டம்
* 15ஆம் நூற்றாண்டு CE (803 AH – 906 AH)
* 16ஆம் நூற்றாண்டு CE (906 AH – 1009 AH)
* 17ஆம் நூற்றாண்டு CE (1009 AH – 1112 AH)
* 18ஆம் நூற்றாண்டு CE (1112 AH – 1215 AH)
* 19ஆம் நூற்றாண்டு CE (1215 AH – 1318 AH)

;முசுலீம்கள் தேசிய காலகட்டம்
* 20ஆம் நூற்றாண்டு CE (1318 AH – 1421 AH)
* 21ஆம் நூற்றாண்டு CE (1421 AH – 1524 AH)

## இசுலாமிய நாட்காட்டி

; இசுலாமிய நாட்காட்டியிலிருந்து கிரிகேரியனுக்கு    
* ஹிஜிரி 1ஆம் நூற்றாண்டு (622 AD – 719 AD
* ஹிஜிரி 2ஆம் நூற்றாண்டு (719 AD - 816 AD)
* ஹிஜிரி 3ஆம் நூற்றாண்டு (816 AD - 913 AD)
* ஹிஜிரி 4ஆம் நூற்றாண்டு (913 AD - 1009 AD)
* ஹிஜிரி 5ஆம் நூற்றாண்டு (1009 AD - 1106 AD])
* ஹிஜிரி 6ஆம் நூற்றாண்டு (1106 AD - 1203 AD)
* ஹிஜிரி 7ஆம் நூற்றாண்டு (1203 AD - 1299 AD)
* ஹிஜிரி 8ஆம் நூற்றாண்டு (1299 AD - 1397 AD)
* ஹிஜிரி 9ஆம் நூற்றாண்டு (1397 AD -  AD)
* ஹிஜிரி 10ஆம் நூற்றாண்டு ( AD -  AD)
* ஹிஜிரி 11ஆம் நூற்றாண்டு ( AD -  AD)
* ஹிஜிரி 12ஆம் நூற்றாண்டு ( AD -  AD)
* ஹிஜிரி 13ஆம் நூற்றாண்டு ( AD - 1883 AD)
* ஹிஜிரி 14ஆம் நூற்றாண்டு (1883 AD - 1980 AD)
* ஹிஜிரி 15ஆம் நூற்றாண்டு (1980 AD - )

## மேலும் பார்க்க
* இசுலாமிய உலகில் அறிவியல் மற்றும் பொறியியல் காலக்கோடு
* இசுலாமிய வரலாறு
* எருசலேம் - முக்கிய வரலாற்று நிகழ்வுகள்

## உசாத்துணைகள்

## வெளியிணைப்புக் கட்டுரைகள்
* இசுலாமிய ஆட்சியாளர்கள்/கலிபாக்களின் காலக்கோடு (படவடிவில்)
கலாசூரி

**கலாசூரி** (*Kala Suri*) என்பது இலங்கை அரசினால் "கலை வளர்ச்சிக்காக சிறப்புப் பங்களிப்பை வழங்கிய கலைஞர்களுக்கு" ஆண்டு தோறும் வழங்கப்படும் ஓர் உயரிய விருதாகும். இவ்விருதைப் பெறும் கலைஞர் தனது பெயருக்கு முன்னால் இப்பட்டத்தையும் சேர்த்துக் கொள்வர். இவ்விருதின் தரம் அரசு வழங்கும் வித்தியாநிதி விருதுக்கு அடுத்தபடியானதாகும்.

## விருதாளர்கள்
கலாசூரி விருது வழங்கப்பட்டவர்கள் சிலர்:

*மொகிதீன் பேக் (1983)
*என். கே. பத்மநாதன் (1992)
*தங்கம்மா அப்பாக்குட்டி
*வாசுகி ஜெகதீஸ்வரன்
*ஆர். சிவகுருநாதன்
*அ. சிவனேசச்செல்வன் (1998)
*வெற்றிவேல் வினாயகமூர்த்தி
*அருந்ததி சிறீரங்கநாதன்
*தர்மசிறி பண்டாரநாயக்க 
* எம். ஏ. நுஃமான் (2005)
* ராஜினி செல்வநாயகம் (2005)
* சு. வில்வரத்தினம் (2005)
* சுமதி சிவமோகன் (2005)
* ரி. சனாதனன் (2005)

## மேற்கோள்கள்

பகுப்பு:இலங்கை தேசிய விருதுகள்
பொறிவினை

**பொறிவினை** (ஆங்கிலத்தில் machining) என்பது மூலப்பொருள் துண்டு ஒன்றினை தேவைப்படும் வடிவத்துக்கும், அளவிற்கும் மாற்றும் ஒரு செயற்முறையாகும். இதுவொரு கட்டுப்படுத்தப்பட்ட பொருள்-நீக்கல் முறையாகும்.

ஆயத்தச் செலவுகளை ஒப்பிடும்போது, பெரும்பாலான பொறிவினைகளுக்கு குறைவான செலவுதான் ஆகிறது. எனினும் ஒரு பொருளை பெருமளவு உற்பத்தி செய்யும்போது, அதிக செலவினை ஏற்படுத்தும் ஒரு செயற்முறையாக பொறிவினை கருதப்படுகிறது. 

சிறப்பான பரப்புச் சீர்மை தேவைப்படும்போதும், துல்லியமான அளவுகளை பெறவேண்டிய தேவையிருத்தலின்போதும் பொறிவினை எனும் செயற்முறையே தேர்ந்தெடுக்கப்படுகிறது.

## மேற்கோள்கள்

## மேலும் படிக்க
* 
*
* "Machine Tool Practices", 6th edition, by R.R.; Kibbe, J.E.; Neely, R.O.; Meyer & W.T.; White, , 2nd printing, copyright 1999, 1995, 1991, 1987, 1982 and 1979 by Prentice Hall.

## வெளியிணைப்புகள்
*www.efunda.com, Machining: An Introduction
*www.nmri.go.jp/eng, Elementary knowledge of metalworking 
*www.machiningpartners.com, Machining:Climb Milling VS Conventional Milling 
*www.mmsonline.com, Drill And Bore With A Face Mill
*Buhl Fijnmetaalbewerking
ஜான் கவுச் ஆடம்சு

**ஜான் கவுச் ஆடம்சு** (*John Couch Adams*, 5 சூன் 1819 – 21 சனவரி 1892) என்பவர் பிரித்தானிய கணிதவியலாளரும், வானியலாளரும் ஆவார்.

ஜான் ஆடம்சு இங்கிலாந்தின் இலான்செசுட்டன் நகரில் ஒரு குத்தகை உழவருக்கு மகனாகப் பிறந்தார். கேம்பிரிட்ஜ் பல்கலைக்கழகத்தில் 1843இல் கணிதத்தில் பட்டம் பெற்றார். 1859 முதல் இறக்கும் வரை அதே பல்கலைக்கழகத்தில் இலவுண்டீன் கட்டிலில் வானியல், வடிவியலில் இலவுண்டீன் பேராசிரியராகப் பணியாற்றினார். 1860இல் கேம்பிரிட்ச் வான்காணகத்தின் இயக்குநராக நியமிக்கப்பட்டார்.

இவர் 1846இல் இலவாய்ரியருக்கும் முன்பாகவே நெப்டியூன் என்ற கோளின் இருப்பைக் கண்டறிந்தார். இவரது கணக்கீடுகள், இலவாய்ரியரின் முன்கணிப்பு வெளியாகும்வரை, கண்டுகொள்ளப்படவில்லை. ஆடம்சின் முன்கணிப்பின் முன்மையைப் பிறகு ஜேம்சு சால்லீசும், ஜான் ஹெர்சலும் சுட்டிக் காட்டினர்.

இவர் 1852இல் நிலாவின் நிரலியக்க வேறுபாடுகளையும், 1866இல் கோள்களின் சிற்றலைவுகளையும் ஆய்வு செய்தார். இவை இரண்டுமே வான்கணிதவியற் சிக்கல்களாகும். இவரது வானியல் கட்டுரைகள் இருதொகுதிகளாக 1876இலும் 1901இலும் வெளியிடப்பட்டன.

## மேற்கோள்கள்

## வெளி இணைப்புகள்

* 
* Biography on the St Andrews database
* 
* 
* 
* 
* 
* Davor Krajnovic, John Couch Adams: mathematical astronomer, college friend of George Gabriel Stokes and promotor of women in astronomy

பகுப்பு:1819 பிறப்புகள்
பகுப்பு:1892 இறப்புகள்
பகுப்பு:பிரித்தானிய வானியலாளர்கள்
பகுப்பு:ஆங்கிலேயக் கணிதவியலாளர்கள்
பகுப்பு:நெப்டியூன்